Metatalamus
Metatalamuseks ehk tundekühmu-tagaalaks (ladina metathalamus) nimetatakse kesknärvisüsteemiga loomadel aju osa. Metatalamus liigitatakse vaheaju koosseisu. Metatalamus koosneb tema padjandi (pulvinar) all paiknevatest põlvikkehadest. Põlvikkehad, mediaalne põlvikkeha (corpus geniculatum mediale) (kuulmiskeskus) ja lateraalne põlvikkeha (corpus geniculatum laterale) (nägemiskeskus), paiknevad kummalgi pool talamust.